text: Skodborg-drabet: Begravet i dag
  13 januar 2011 kl. 13.29
  I dag blev den dræbte Jørn Brøgger Lund begravet ved Skodborg Kirke.
  Jørn Brøgger Lunds efterladte familie tog i dag afsked med Jørn Brøgger Lund, der blev brutalt frarøvet dem d. 4. januar. 
  Den 42-årige vognmand Jørn Brøgger Lund fra Skodborg ved Vejen blev begravet i dag kl. 13.30 ved Skodborg Kirke. 
  Det var Jørn Brøgger Lunds far, der en tirsdag formiddag i begyndelsen af januar fandt liget af sin mishandlede søn på dennes gård. 
  Den 42-årige var bundet til sin seng og påført adskillige stik i halsen med en hobbykniv samt slag i hovedet med en stump genstand.
  Jørn Brøgger Lunds ekskæreste, en 39-årig kvinde, er sigtet for drabet og varetægtsfængslet indtil 31. januar.
  